Catherine, princeza od Walesa
Catherine, vojvotkinja od Cambridgea, punim imenom Catherine Elizabeth Middleton, poznata kao Kate (Reading, Berkshire, 9. siječnja 1982.), je supruga princa Williama, vojvode od Cambridgea, starijeg sina princa Charlesa i princeze Diane, drugog u nasljednom redu za britansku kraljevsku krunu. Njihovo je vjenčanje održano 29. travnja 2011. godine, te je tim činom postala vojvotkinja od Cambridgea.

Životopis 

Rodila se u Readingu, Berkshire, u imućnoj građanskoj obitelji kao starija kćerka oca Michaela i majke Carol. Ima mlađu sestru i brata, Philippu i Jamesa.

U svibnju 1984. godine odselila se s obitelji u grad Amman u Jordanu, gdje je njen otac radio dvije i pol godine.

Do trinaeste godine pohađala je St Andrews School, a od 1995. Marlborough College, da bi se upisala na sveučilište St Andrews u Škotskoj, gdje je upoznala princa Williama. Diplomirala je povijest umjetnosti 2005. godine, a u studenom 2006. zaposlila se kao asistentica prodaje u trgovačkom lancu Jigsaw.

Od Božića 2003. godine bila je u romantičnoj vezi s princem Williamon. Zbog velike pozornosti medija, par je 2007. nakratko prekinuo vezu, ali uskoro su ponovno bili zajedno.

Dana 16. studenog 2010. Kate Middleton i prince William objavili su zaruke, 29. travnja 2011. vjenčali su se u Westminsterskoj opatiji. Na dan vjenčanja, kraljica Elizabeta II. podijelila im je titule vojvode i vojvotkinje od Cambridgea, grofa i grofice od Strathearna i baruna i barunice od Carrickfergusa.

Dana 22. srpnja 2013. rodila je sina, princa Georgea, trećeg u liniji nasljeđivanja britanskog prijestolja. Dana 3. svibnja 2015. je rodila kćer Charlotte, koja će postala četvrta u liniji nasljeđivanja.

Porodica

Roditelji

Supružnik

Deca

Bilješke

Vanjske veze 

 Službena biografija
 Kate Middleton Biography 

Britansko plemstvo
Biografije, Ujedinjeno Kraljevstvo
Princeze